Twitter gons oor Cameron | Nuus24
Cameron van der Burgh was Maandag een van die gewildste onderwerpe op die sosiale netwerk Twitter nadat hy Suid-Afrika se eerste Olimpiese goue medalje in agt jaar by die Olimpiese Spele in Londen gewen het.Van der Burgh het Maandag op sy Twitter-bladsy gesê: “Ek is ‘n Olimpiese Kampioen! Julle tweets (hou my) nederig. Oorweldigende emosies...!”Van der Burgh het Sondag met die goue medalje in Londen weggestap toe hy die 100 meter borsslag met ‘n wêreldrekordtyd van 58,46 sekondes gewen het.Sy rekord was 0,12 sekondes vinniger as die vorige rekord wat deur die Australiër Brenton Rickard opgestel is. Dit maak hom Suid-Afrika se eerste manlike individuele Olimpiese swemkampioen.Verskeie van Van der Burgh se volgelinge het sy Twitter-boodskap versprei en het boodskappe van ondersteuning uitgestuur.“Dankie Cameron, jy is ‘n rockster!!! Baie trots op jou!!! Ons is agter jou en die hele span,” het een persoon op Twitter geskryf.“Hoed af vir Cameron van der Burgh... Waai die landsvlag hoog... Aan die res van die deelnemers, vat hulle! #ProudlySouthAfrican.”– Volg Nuus24Sport op Twitter - SAPA
Lees meer oor: twitter | cameron van der burgh | londen | olimpiese spele VOLGENDE OP NUUS24X